钦定古今图书集成/明伦汇编/人事典/第024卷 > 贾谊新书 > 《容经》
## 钦定古今图书集成/明伦汇编/人事典/第024卷 > 贾谊新书 > 《容经》

志有四：兴朝廷之志渊然，清以严，祭祀之志谕然，思
以和，军旅之志怫然，愠然，精以厉，丧纪之志漻然。
然，忧以湫。四志形中，四色，发外维如志色之经也。容
有四：起。朝廷之容，师师然，翼翼然，整以敬。祭祀之容，
遂遂然，粥粥然，敬以婉。军旅之容，湢然肃然，固以猛。
丧纪之容，怮然慑然，若不还容，经也。视有四，则朝廷
之视，端㳅平衡。祭祀之视，视如有将。军旅之视，固植
虎张。丧纪之视，不㳅垂纲。视经也。言有四术，言敬以
固，朝廷之言也；“文言有序”，祭祀之言也；“屏风折声”，军
旅之言也；言若不足，丧纪之言也；言，经也；固颐，正视，
平肩，正背，臂如抱鼓，足间二寸，端面，摄缨，端股，整足，
体不摇肘，曰经；立因以微磬，曰共；立因以磬折，曰肃；
立因以垂佩，曰卑；立，立容也。〈共音恭下同〉坐以经立之容。
肘不差而足不跌，视平衡曰“经”；坐微俯，视尊者之膝，
曰“共坐”；仰首，视不出寻常之内，曰“肃坐废首。”《肘》曰：
“卑坐”，坐容也。〈跌徒结反与“低”同。〉行以微磬之容，臂不摇掉，肩
不下上，身似不则从，然而任行容也。〈掉徒吊反〉趋以《微磬
之容》，飘然翼然，肩状若㳅，足如射箭，趋容也。旋以《微
磬》之容，其始动也。穆如惊倏，其固复也。旄如濯丝，跘
旋之容也。〈倏式六反跘步般反〉跪以微磬之《容》，“揄石而下，进左
而起。手有抑扬，各尊其纪”，跪容也。拜以磬折之容，“吉
事上左，凶事上右，随前以举，项衡以下，宁速无迟，背
项之状，如屋之元”，拜容也。〈元未详〉拜而未起，伏容也。坐，
乘以经坐之容。手抚式，视五旅，欲无顾，顾不过毂。小
礼动，中礼式，大礼下，坐车之容也。〈乘绳谥反下同〉立乘以经
立之容，右持绥而左臂诎，存剑之纬，欲无顾，顾不过
毂。小礼据，中礼式，大礼下，立车之容也。《礼》：“介者不拜，
兵车不式”，不顾，不言反，抑式以应武容也，兵车之容
也。若夫立而跛，坐而蹁，体怠懈，志骄傲，䟃视数顾，容
色不比，动静不以度妄，咳唾，疾言嗟，气不顺，皆禁也。
〈跛彼寄反又作跂去智反蒲咳坚反足不正也䟃仓含反数音朔比毗志反咳音慨唾吐卧反〉古者
年九岁，入就小学，蹍小节焉，业小道焉；束发就大学，
蹍大节焉，业大道焉。是以邪放非辟，无因入之焉。谚
曰：“君子重袭，小人无由入；正人十倍，邪辟无由来。”古
之人其谨于所近乎？《诗》曰：“芃芃棫朴，薪之”之。济济
辟王，左右趋之。此言左右日以善趋也。古者圣王居
有法则，动有文章。位执戒辅，鸣玉以行，佩玉也。上有
葱珩，下有双璜，冲牙蠙珠，以约其间，琚瑀以杂之。行
以采齐，趋以《肆夏》，步中规，折中矩。登车则马行而鸾
鸣，鸾鸣而和。应声曰和，和则敬，故《诗》曰：“和鸾雝雝，万
福攸同。”言动以纪度，则万福之所聚也。故曰明君在
位可畏，施舍可爱，进退可度，周旋可则，容貌可观，作
事可法，德行可象，声气可乐，动作有文，言语有章，以
承其上，以接其等，以临其下，以畜其民。故为之上者
敬而信之，等者亲而重之，下者畏而爱之，民者肃而
乐之。是以上下和协而士民顺一，故能综摄其国，以
藩卫天子，而行义足法。夫有威而可畏谓之威，有仪
而可象谓之文。富不可为量，多不可为数。故《诗》曰：“威
仪棣棣，不可选也。”棣棣，富也，不可选，众也。言接君臣
上下，父子兄弟，内外大小品，事之各有容志也。子赣
由其家，来谒于孔子。孔子正颜举杖，磬折而立，曰：“子
之大亲，毋乃不宁乎？”放杖而立曰：“子之兄弟亦得无
恙乎？”曳杖倍而行，曰：“妻子家中，得无病乎？”故身之倨
佝，手之高下，颜色声气，各有宜称，所以明尊卑，别疏
戚也。子路见孔子之背，磬折，举哀曰：“唯由也见。”孔子
闻之，曰：“由也何以遗亡也？”故过犹不及，有馀犹不足
也。《语》曰：况乎明王，执中履衡，言秉中，适而据乎宜。故
威胜德则淳，德胜威则施。威之与德，交若纠𬙊，且畏
且怀，君道正矣。质胜文则野，文胜质则史。文质彬彬，
然后君子。